2001/431/EY: Neuvoston päätös, tehty 28 päivänä toukokuuta 2001, yhteisön osallistumisesta jäsenvaltioiden hyväksymien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien käyttöönottoon liittyvien eräiden menojen rahoitukseen



Virallinen lehti nro L 154 , 09/06/2001 s. 0022 - 0040



Neuvoston päätös, tehty 28 päivänä toukokuuta 2001, yhteisön osallistumisesta jäsenvaltioiden hyväksymien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien käyttöönottoon liittyvien eräiden menojen rahoitukseen (2001/431/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Yhteinen kalastuspolitiikka, joka takaa kalavarojen pysyvyyden ja tämän taloudellisen toiminnan tarjoamat työpaikat, voi saavuttaa sille asetetut tavoitteet ainoastaan, jos sen sääntöjä noudatetaan ja sääntöjen noudattamista valvotaan tehokkaasti. (2) Nämä tavoitteet ja säännöt vahvistettiin ensimmäisen kerran yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetussa neuvoston asetuksessa (ETY) N:o 3760/92(3) sekä yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93(4). (3) Varmistamalla yhteiseen kalastuspolitiikkaan sovellettavien valvonta-, tarkastus- ja seurantajärjestelmien täytäntöönpanon jäsenvaltiot täyttävät yhteisön etujen mukaisen velvoitteen. (4) Joillekin jäsenvaltioille valvontatehtävä on erityisen mittava ja voi joissakin tapauksissa aiheuttaa suhteettomat kustannukset. (5) Olisi siis säädettävä yhteisön osallistumisesta eräiden jäsenvaltioiden valvonta-, tarkastus- ja seurantamenojen rahoitukseen. (6) Koska neuvoston päätöksen 89/631/ETY(5) mukaisesti kaudella 1991-1995 ja neuvoston päätöksen 95/527/EY(6) mukaisesti kaudella 1996-2000 myönnettyjen yhteisön rahoitusosuuksien kokonaisvaikutukset ovat myönteisiä, on syytä jatkaa järjestelmän soveltamista. Sitä ei kuitenkaan pitäisi tehdä vain jatkamalla edellisten päätösten soveltamista. Joitakin menoja olisi vähennettävä, jotta voidaan aktiivisemmin edistää muita aloja. (7) Kolmen vuoden jakso (2001-2003) tämän päätöksen soveltamiseksi mahdollistaa sen, että yhteisön rahoitusta voidaan antaa riittävän kauan, sanotun kuitenkaan rajoittamatta neuvoston asetuksen (ETY) N:o 3760/92 14 artiklan nojalla mahdollisesti tehtäviä yhteisen kalastuspolitiikan muutoksia. (8) Tähän päätökseen sisältyy talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen(7) 34 kohdan mukainen rahoitusohje ohjelman koko siksi kaudeksi, jonka aikana rahoitustukea annetaan, tämän kuitenkaan vaikuttamatta perustamissopimuksessa määriteltyyn budjettivallan käyttäjän toimivaltaan. (9) Kyseiset varat otetaan Euroopan unionin yleisen talousarvion vuotuisiin määrärahoihin. (10) Yhteisön rahoitusosuuden edellytyksenä on, että tukea saavien jäsenvaltioiden sekä merellä että maissa toteuttama valvonta on tyydyttävällä tasolla. (11) Tukea saavien jäsenvaltioiden on arvioitava valvontaohjelmiinsa liittyvien menojen tavoitteet ja vaikutukset vuosittain ja tehtävä niistä kokonaisarvio kolmevuotiskauden (2001-2003) lopussa. (12) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(8) mukaisesti. (13) Tätä päätöstä on sovellettava 1 päivästä tammikuuta 2001 yhteisön osallistumisen jatkumisen vahvistamiseksi jäsenvaltioiden hyväksymien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien käyttöönottoon liittyvien eräiden menojen rahoitukseen, ON TEHNYT TÄMÄN PÄÄTÖKSEN: 1 artikla Yhteisö voi tässä päätöksessä esitetyin edellytyksin osallistua sellaisten valvontaohjelmien rahoitukseen, jäljempänä "rahoitusosuus", joita jäsenvaltiot soveltavat asetuksessa (ETY) N:o 2847/93 säädettyjen yhteiseen kalastuspolitiikkaan sovellettavien valvonta- ja tarkastusjärjestelmien käyttöönottamiseksi. Valvontaohjelmissa on määriteltävä tavoitteet, valvontakeinot ja aiotut menot erityisesti 2 artiklassa tarkoitettujen toimien osalta. 2 artikla Edellä 1 artiklassa tarkoitettua rahoitusosuutta voidaan myöntää tiettyihin valvontaohjelmista aiheutuviin menoihin, joilla pyritään edistämään seuraavia toimia: a) valvontaan liittyvien tietojen vaihdossa tarvittavien laitteiden ja tietoverkkojen käyttöönotto; b) uusien teknologioiden kokeilu ja täytäntöönpano kalastustoiminnan valvonnan parantamiseksi; c) valvontaviranomaisten koulutus; d) uusien tarkastus- ja tarkkailujärjestelmien käyttöönotto alueellisissa kalastusjärjestöissä, joissa yhteisö on sopimuspuoli; e) valvonta-, tarkastus- ja seurantalaitteiden hankinta tai uudenaikaistaminen. Edellä a, b, d ja e alakohdassa tarkoitetuissa tapauksissa rahoitusosuutena pidetään hankekohtaisesti ainoastaan yli 13200 euron suuruisia menoja. 3 artikla Edellä 2 artiklassa tarkoitettuina tukikelpoisina menoina pidetään jäsenvaltioiden toimivaltaisten viranomaisten tämän päätöksen soveltamiskautena tekemistä oikeudellisista ja taloudellisista sitoumuksista johtuvia kustannuksia, joille ei myönnetä muuta yhteisön rahoitusta. Arvonlisävero (Alv) ei ole tukikelpoinen meno. Menot ovat tukikelpoisia, jos ne tosiasiallisesti käytetään valvontaohjelmien toteuttamiseen. 4 artikla 1. Rahoitusosuus myönnetään tukikelpoisiin menoihin, joita jäsenvaltioille aiheutuu 1 päivän tammikuuta 2001 ja 31 päivän joulukuuta 2003 välisenä aikana. 2. Niitä toimenpiteitä, joihin myönnetään rahoitustukea kaudeksi 2001-2003, koskeva rahoitusohje on 105 miljoonaa euroa. Budjettivallan käyttäjä myöntää vuosittaiset määrärahat rahoitusnäkymien rajoissa. 3. Jos Euroopan unionin talousarviossa käytettävissä olevat määrärahat eivät mahdollista yhteisön osallistumista kaikkien jäsenvaltion esittämien tukikelpoisten menojen rahoitukseen, yhteisön rahoitusosuus myönnetään ensisijaisesti yhteisön lainsäädännössä säädettyihin valvontatoimenpiteisiin tarkoitettuihin menoihin. 5 artikla 1. Edellä 2 artiklan a alakohdassa tarkoitettuihin menoihin annettava rahoitusosuus kattaa tukikelpoiset menot, jotka on tarkoitettu valvontaan liittyvien tietojen vaihdossa tarvittavien laitteiden ja tietoverkkojen (tietotekniset sovellukset, tietokoneet ja ohjelmistot mukaan lukien) käyttöönottoon. 2. Rahoitusosuus on vuosittain jäsenvaltiota kohden enintään 65 prosenttia tukikelpoisten menojen määrästä. 6 artikla 1. Rahoitusosuus 2 artiklan b alakohdassa tarkoitetuille menoille kattaa tukikelpoiset menot, jotka on tarkoitettu kalastustoiminnan ja siihen liittyvien toimintojen valvonnan parantamiseen tähtäävien uusien teknologioiden kokeilemiseksi ja täytäntöön panemiseksi. 2. Rahoitusosuus on vuosittain jäsenvaltiota kohden enintään 50 prosenttia tukikelpoisten menojen määrästä. 3. Komissio voi päättää 2 kohdassa säädettyä korkeammasta rahoitusosuudesta sellaisiin tukikelpoisiin menoihin, jotka on tarkoitettu asetuksen (ETY) N:o 2847/93 3 artiklassa tarkoitetun alusten satelliittiseurantajärjestelmän (ASJ) laajentamiseksi siten, että sitä käytetään myös muihin kuin kyseisen asetuksen 3 artiklan 2 kohdassa tarkoitettuihin aluksiin, että sitä sovellettaessa käytetään myös muita tietoja kuin sijaintiluetteloa ja että otetaan käyttöön elektroniset kalastuspäiväkirjat. 7 artikla 1. Rahoitusosuus 2 artiklan c alakohdassa tarkoitetuille menoille kattaa liitteessä I esitettyjen yksityiskohtaisten sääntöjen mukaisesti tukikelpoiset menot, jotka on tarkoitettu valvontatoimiin osallistuvien kansallisten viranomaisten koulutukseen, ja joiden avulla järjestetään seminaareja ja vähintään päivän kestäviä koulutustilaisuuksia tai kansallisten virkamiesten vaihtoa. 2. Rahoitusosuus on vuosittain jäsenvaltiota kohden enintään 50 prosenttia tukikelpoisten menojen määrästä. 8 artikla 1. Rahoitusosuus 2 artiklan d alakohdassa tarkoitetuille menoille kattaa tukikelpoiset menot, jotka on tarkoitettu uusien tarkastus- ja tarkkailujärjestelmien käyttöönottoon alueellisissa kalastusjärjestöissä, joiden sopimuspuoli yhteisö on. 2. Rahoitusosuus on vuosittain jäsenvaltiota kohden enintään 50 prosenttia tukikelpoisten menojen määrästä. 9 artikla 1. Rahoitusosuus 2 artiklan e alakohdassa tarkoitetuille menoille kattaa investointikulut, jotka liittyvät kalastustoiminnan valvonnan, tarkastuksen ja seurannan varmistamiseksi tosiasiallisesti käytettyjen laivojen tai ilma-alusten hankintaan ja nykyaikaistamiseen. 2. Yhteisön rahoitusosuus on vuosittain jäsenvaltiota kohden enintään 35 prosenttia tukikelpoisten menojen määrästä. 3. Komissio voi päättää 2 kohdassa säädettyä korkeammasta rahoitusosuudesta, joka on enintään 50 prosenttia tukikelpoisten menojen määrästä, a) niille jäsenvaltioille, joiden on valvottava laajaa yksinomaista talousaluetta, yksinomaista kalastusvyöhykettä tai mannerjalusta-aluetta tai joiden on noudatettava suhteettomia velvoitteita merellä tapahtuvan kalastuksen osalta, tai b) niille jäsenvaltioille, jotka kauden 2001-2003 jokaisena vuotena käyttävät valvontavälineitä sääntelyalueella, joka kuuluu sellaiselle alueelliselle kalastusjärjestölle, jonka sopimuspuoli yhteisö on, ja jolla kalastaa kyseisten jäsenvaltioiden lipun alla purjehtivia aluksia. 10 artikla Yhteisen kalastuspolitiikan valvontaa varten hyväksyttyjen menojen arviointijärjestelmän toteuttamiseen voidaan myöntää erityinen rahoitusosuus, joka ei voi jäsenvaltiota kohden ylittää vuodessa 50 prosenttia tukikelpoisista menoista. Tämä rahoitusosuus on tarkoitettu valvontajärjestelmän käyttöönottoon liittyviin tukikelpoisiin menoihin, mukaan luettuna kustannuslaskennan käyttöönotto, jonka avulla jäsenvaltioiden toimivaltaiset viranomaiset voivat laskea eri valvontatoimien kustannukset. 11 artikla Sellaisiin toimiin varatut vuotuiset talousarviomäärärahat, joiden rahoitusosuus on enemmän kuin 50 prosenttia, ovat 20 prosenttia talousarviovaroista. 12 artikla 1. Jäsenvaltioiden, jotka haluavat saada yhteisön rahoitusta, on toimitettava komissiolle viimeistään 30 päivänä kesäkuuta 2001 arvio vuosien 2001, 2002 ja 2003 vuosittaisista menoista, joiden rahoitukseen ne haluavat yhteisön osallistuvan. Arvioon on liitettävä kolmevuotinen ohjelma kyseisenä aikana toteutettavaksi suunnitellusta valvonnasta. Valvontaohjelmaan on sisällytettävä aiottujen valvonta- ja tarkastustoimien tavoitteet, suunniteltua toimintaa koskevat toimenpiteet ja odotetut tulokset, minkä lisäksi ohjelman on katettava kaikki alat, jotka ovat jäsenvaltioille merkityksellisiä kalastuksen valvonnan osalta. 30 päivän kesäkuuta 2001 jälkeen vastaanotetut ohjelmat otetaan huomioon ainoastaan jäsenvaltion asianmukaisesti perustelemissa poikkeuksellisissa tapauksissa. 2. Ohjelmaan on sisällytettävä liitteessä II olevan A osan 1 ja 2 alakohdassa esitetyt tiedot. 13 artikla Komissio päättää jäsenvaltioiden toimittamien tietojen perusteella ennen 31 päivää lokakuuta vuoden 2001 osalta ja ennen 30 päivää kesäkuuta 2002 vuoden 2002 osalta sekä ennen 30 päivää kesäkuuta 2003 vuoden 2003 osalta liitteessä II olevan A osan 3 alakohdassa esitetyt perusteet huomioon ottaen ja 24 artiklan 2 kohdassa säädettyä menettelyä noudattaen: a) kuluvan varainhoitovuoden arvioitujen menojen tukikelpoisuudesta, b) rahoitusosuuden määrästä, c) rahoitusosuuden mahdollisista ehdoista. 14 artikla Komissio voi jäsenvaltion perustellusta pyynnöstä myöntää yhteisön vuotuisesta rahoitusosuudesta ennakkoa 50 prosenttiin asti. Ennakko vähennetään lopullisesta määrästä, jolla yhteisö osallistuu tosiasiallisesti aiheutuneiden menojen rahoitukseen. 15 artikla 1. Jäsenvaltioiden menoja koskeva oikeudellinen ja taloudellinen sitoumus on tehtävä viimeistään sitä kalenterivuotta seuraavana kalenterivuotena, jona 13 artiklassa tarkoitettu päätös annettiin tiedoksi. Jos kyseistä oikeudellista ja taloudellista sitoumusta ei tehdä säädetyssä määräajassa, mahdollisesti maksetut ennakot on palautettava viipymättä. 2. Jäsenvaltioiden on toteutettava suunnitellut menonsa vuoden kuluessa 1 kohdassa tarkoitetusta oikeudellisesta ja taloudellisesta sitoumuksesta. 16 artikla Jos jäsenvaltio päättää olla toteuttamatta kokonaisuudessaan tai osittain tukikelpoisia menoja, joille on myönnetty rahoitusosuus, sen on ilmoitettava tästä viipymättä komissiolle ja mainittava, miten toteuttamatta jättäminen vaikuttaa sen valvontaohjelmaan. 17 artikla 1. Jäsenvaltioiden on jätettävä maksupyyntönsä viimeistään sitä vuotta seuraavan vuoden 31 päivänä toukokuuta, jonka aikana menot on hyväksytty. 2. Korvaushakemuksen esittämisen yhteydessä jäsenvaltioiden on varmistettava ja todistettava, että menot on toteutettu tässä päätöksessä sekä töitä, toimituksia ja palveluja koskevien julkisten hankintojen tekemismenettelyjen yhteensovittamista koskevissa direktiiveissä ja liitteessä II olevan A osan 4 alakohdassa vahvistettuja edellytyksiä noudattaen. 3. Jos hakemuksesta ilmenee, että 2 kohdassa tarkoitettuja edellytyksiä ei ole noudatettu, komissio tutkii tapauksen perusteellisesti ja pyytää jäsenvaltiota esittämään huomautuksensa. Jos tutkimukset vahvistavat, että kyseisiä edellytyksiä ei ole noudatettu, komissio vahvistaa asianmukaisen määräajan, jonka kuluessa jäsenvaltio voi täyttää edellytykset. Komissio voi pienentää rahoitusosuutta taikka keskeyttää tai poistaa sen kyseisellä alalla, jos jäsenvaltio ei määräajan kuluttua ole noudattanut suosituksia. Aiheettomasti maksetut ja palautettavat määrät on viivästyskorkoineen maksettava takaisin komissiolle. 4. Jäsenvaltioiden on säilytettävä kaikki tositteet kolmen vuoden ajan päivästä, jona komissio on korvannut menot. 18 artikla Jäsenvaltioiden on toimitettava komissiolle menoja koskeva ohjelma, maksupyynnöt ja ennakon maksamista koskevat pyynnöt euroina. Jos menoja koskevaa ohjelmaa ei ole tehty euroina, sitä ei hyväksytä. Jäsenvaltioiden, jotka eivät osallistu Euroopan talous- ja rahaliiton kolmanteen vaiheeseen, on ilmoitettava käytettävä vaihtokurssi. 19 artikla Jäsenvaltioiden on toimitettava komissiolle kaikki tiedot, joita komissio voi niiltä vaatia hoitaessaan tehtäviä, jotka sille säädetään tässä päätöksessä. Jäsenvaltioiden on toimitettava komissiolle kaikki tiedot niiden tarkastus- ja valvontakeinojen käyttämisen tarkastamiseksi, joille on tämän päätöksen mukaisesti myönnetty rahoitusosuus. Jäsenvaltioiden on pidettävä kyseiset tiedot komission käytettävissä vähintään kolmen vuoden ajan päivästä, jona komissio korvaa menot. Jos komissio katsoo, että kyseisiä keinoja ei käytetä säädettyihin tarkoituksiin tai tämän päätöksen edellytysten mukaisesti, se ilmoittaa tästä asianomaiselle jäsenvaltiolle, jonka on toteutettava hallinnollinen tutkimus, johon komission virkamiehet voivat osallistua. Kyseisen jäsenvaltion on annettava komissiolle tieto tutkimuksen edistymisestä ja tuloksista ja viipymättä toimitettava komissiolle yksi kappale kyseisen tutkimuksen perusteella laadittavasta kertomuksesta ja ilmoitettava sille kertomuksen laatimisessa käytetyt tärkeimmät lähteet. Komissio voi tarvittaessa päättää periä takaisin aiheettomasti maksetut määrät viivästyskorkoineen. 20 artikla Komissio voi tehdä kaikki tarpeellisiksi katsomansa tarkastukset varmistaakseen niiden edellytysten noudattamisen ja niiden tehtävien toteuttamisen, jotka tässä päätöksessä asetetaan komission tätä varten nimeämiä virkamiehiä avustaville jäsenvaltioille. Ensimmäistä kohtaa sovelletaan rajoittamatta asetuksen (ETY) N:o 2847/93 29 artiklan säännösten soveltamista. 21 artikla 1. Jäsenvaltioiden on toimitettava komissiolle ennen jokaisen vuoden 30 päivää huhtikuuta liitteessä III esitetyn luettelon mukainen edellisen vuoden tukikelpoisten menojen arviointia koskeva välikertomus, jossa esitetään saavutettu kehitys suhteessa suunnitelmiin ja menojen vaikutus valvontaohjelmaan sekä 12 artiklan 2 kohdassa tarkoitettujen ohjelmien mahdolliset muutostarpeet. 2. Jäsenvaltioiden on toimitettava komissiolle viimeistään 31 päivänä toukokuuta 2004 liitteessä III esitetyn luettelon mukainen kertomus, jossa arvioidaan kokonaisuudessaan rahoitusosuuden vaikutukset koko kolmevuotiseen valvontaohjelmaan. 3. Komission on voitava 1 ja 2 kohdassa tarkoitettujen tietojen perusteella varmistaa rahoitusosuuden käyttöä koskeva asianmukainen valvonta. 22 artikla Komissio esittää neuvostolle ja Euroopan parlamentille viimeistään 31 päivänä joulukuuta 2003 jäsenvaltioiden 21 artiklan 1 kohdan mukaisesti toimittamien tietojen perusteella kertomuksen tämän päätöksen soveltamisesta. 23 artikla Tämän päätöksen täytäntöönpanemiseksi tarvittavista, 13 artiklassa tarkoitetuista seikoista päätetään 24 artiklan 2 kohdassa tarkoitettua hallintomenettelyä noudattaen. 24 artikla 1. Komissiota avustaa asetuksen (ETY) N:o 3760/92 17 artiklassa perustettu kalastus- ja vesiviljelyalan hallintokomitea. 2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi. 3. Komitea vahvistaa työjärjestyksensä. 25 artikla Tätä päätöstä sovelletaan 1 päivästä tammikuuta 2001. 26 artikla Tämä päätös on osoitettu kaikille jäsenvaltioille. Tehty Brysselissä 28 päivänä toukokuuta 2001. Neuvoston puolesta Puheenjohtaja T. Östros (1) EYVL C 62 E, 27.2.2001, s. 276. (2) Lausunto annettu 5. huhtikuuta 2001 (ei vielä julkaistu virallisessa lehdessä). (3) EYVL L 389, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 1181/98 (EYVL L 164, 9.6.1998, s. 1). (4) EYVL L 261, 20.10.1993, s. 1, asetus sellaisena kuin se on viimeksi muutettuna asetuksella (EY) N:o 2846/98 (EYVL L 358, 31.12.1998, s. 5). (5) EYVL L 364, 14.12.1989, s. 64, päätös sellaisena kuin se on viimeksi muutettuna päätöksellä 95/528/EY (EYVL L 301, 14.12.1995, s. 35). (6) EYVL L 301, 14.12.1995, s. 30. (7) EYVL C 172, 18.6.1999, s. 1. (8) EYVL L 184, 17.7.1999, s. 23. LIITE I VALVONTAVIRANOMAISTEN KOULUTUSMENOIHIN LIITTYVÄT YKSITYISKOHTAISET SÄÄNNÖT 1. Kurssien ja seminaarien järjestämiseen liittyviin menoihin voi sisältyä tilojen vuokraus, opetusmateriaalin osto tai vuokraus ja sellaisten kouluttajien palkkiot, jotka eivät ole kansallisten tai yhteisön hallintoelimien virkamiehiä, sekä kursseille ja seminaareihin osallistuvien kansallisten virkamiesten ja kouluttajien matka- ja oleskelukustannukset. 2. Kansallisten virkamiesten vaihtoon liittyviin menoihin voivat kuulua erityisesti näiden matka- ja oleskelukustannukset. 3. Matkakustannukset kattavat edestakaisen matkan kotipaikasta määränpäähän julkisilla liikennevälineillä. 4. Oleskelukustannukset kattavat majoituksen, ateriat ja paikallisliikenteen matkat. 5. Matka- ja oleskelukustannukset vahvistetaan kansallisten korvaussääntöjen mukaisesti. LIITE II A OSA 1. Tämän asetuksen 12 artiklassa tarkoitettuun vuosittaisia menoja koskevaan ohjelmaan on sisällytettävä vuosille 2001, 2002 ja 2003 suunnitellut menot. Siinä on täsmennettävä erityisesti: - suunniteltujen kulujen aikataulu, - uuden teknologian ja tietoverkkojen valvonnan ominaisuudet, laatu, kustannukset ja tavoitteet, - valvontaviranomaisten koulutustoimien laatu, kesto, osallistujamäärä, kustannukset ja tavoitteet, - tarkastus- ja valvontalaitteiden tekniset ominaisuudet, kustannukset, aiottu maksutapa, valvonnan tavoitteet ja aiottu käyttö, laitteiden käyttöönottopäivä mukaan luettuna. 2. Jäsenvaltioiden on toimitettava komissiolle kaikki asiaankuuluvat tiedot, jotka liittyvät seuraaviin: - tavoitteet niiden menojen mukaisesti, jotka halutaan toteuttaa, - odotetut tulokset toteutettavien menojen mukaisesti, - jos menoja aiheutuu alusten ja ilma-alusten ostosta tai uudenaikaistamisesta, arvio ajasta, joka niitä käytetään kalastuksen valvontaan ja tarkastukseen, - jäsenvaltion sille päätöksen 95/527/EY nojalla aiempina vuosina myönnetyn rahoitusosuuden käyttö, - kyseisen jäsenvaltion merellä ja maissa suorittaman kalastuksen valvonnan tehokkuuden lisääntyminen maksupyyntöä edeltävän jakson aikana sekä ennakoitujen kulujen ansiosta todennäköisesti tapahtuva tehokkuuden lisääntyminen. Lisäksi jäsenvaltioiden on toimitettava komissiolle B osassa esitetyt lomakkeet asianmukaisesti täytettyinä. 3. Rahoitukseen osallistumista koskevaa päätöstä tehtäessä on otettava huomioon seuraavat perusteet: - jäsenvaltion kalastuksen valvontaan osoittaman henkilöstön ja valvonnassa tosiasiallisesti käytettävien aineellisten varojen määrä ja tehokkuus, - jäsenvaltion, muiden jäsenvaltioiden ja komission kalastusta koskevan valvonnan yhteydessä harjoittaman yhteistyön aste, - jäsenvaltion osallistuminen kalastuksen valvontaan ja alueellisissa kalastusjärjestöissä, joiden sopimuspuoli Euroopan yhteisö on, vahvistettujen tarkastus- ja tarkkailujärjestelmistä johtuvien velvoitteiden noudattaminen, - jäsenvaltion avomerellä olevien alusten kalastustoimintaan kohdistamat valvontapyrkimykset, - jäsenvaltion kalastusvyöhykkeellä harjoitettavan kalastustoiminnan monimuotoisuus, - jäsenvaltion komissiolle tiedoksi antamien saalismäärien luotettavuus ja jäsenvaltion kyky estää sille myönnettyjen kiintiöiden ylittäminen, - jäsenvaltion toteuttamat tukikelpoiset menot, joiden rahoitukseen on yhteisö osallistunut päätöksen 95/527/EY tai tämän päätöksen nojalla, - yhteisen kalastuspolitiikan rikkomisen ehkäiseminen, havaitseminen ja syyttämismenettely, - kansallisessa lainsäädännössä ja sen soveltamisessa käytetyt rikkomisten vakavuuteen suhteessa olevat rangaistukset, joilla estetään tehokkaasti vastaavien rikkomusten esiintyminen vastaisuudessa, - velvollisuus antaa komissiolle tieto toimintatavoista, joilla rikotaan vakavasti yhteisen kalastuspolitiikan sääntöjä, kuten asetuksessa (EY) N:o 1447/1999 säädetään. 4. Täytetyssä julkisia hankintoja koskevassa kyselylomakkeessa on viitattu julkisten hankintojen sopimuksia koskevaan lausuntoon, joka on julkaistu Euroopan yhteisöjen virallisessa lehdessä. Jos lausuntoa ei julkaista Euroopan yhteisöjen virallisessa lehdessä, tuensaajan on todistettava, että julkiset hankinnat ovat tapahtuneet yhteisön lainsäädäntöä noudattaen. Komissio voi pyytää kaikkia tarpeellisiksi katsomiaan tietoja arvioidakseen yhteisön lainsäädännön noudattamisen julkisten hankintojen osalta. Korvauksen saamisen edellytyksenä on asiakirjojen esittäminen kahtena kappaleena. Niissä on oltava vähintään jäsenvaltion ja palvelun toimittajan tai toimittajien kesken tehdyn sopimuksen pääasialliset kohdat sekä todisteet vastaavista maksuista. Jotta yksittäiset menot voidaan korvata, ne on koottava yhteenvetotositteeseen, joka osoittaa selvästi jokaisen menon osalta menokohteen, yhteyden ehdotettuun ohjelmaan ja nettomäärän ilman arvonlisäveroa. B OSA >PIC FILE= "L_2001154FI.002901.EPS"> >PIC FILE= "L_2001154FI.003001.EPS"> >PIC FILE= "L_2001154FI.003101.EPS"> >PIC FILE= "L_2001154FI.003201.EPS"> >PIC FILE= "L_2001154FI.003301.EPS"> >PIC FILE= "L_2001154FI.003401.EPS"> >PIC FILE= "L_2001154FI.003501.EPS"> >PIC FILE= "L_2001154FI.003701.EPS"> >PIC FILE= "L_2001154FI.003801.EPS"> >PIC FILE= "L_2001154FI.003901.EPS"> LIITE III SISÄLLYSLUETTELO Ohjelman tavoitteet Käytetyt keinot Todelliset menot Ohjelman tulokset Ohjelman vaikutukset Menojen kustannustehokkuussuhde Yhteisön rahoitusosuuden vaikutus.